Az´´ar Madina

Az”ar Madina (Småby, Liten)
Befolkning: 1,294 (ørkenfolk 96%, krigssmidde 2%, gnoller 1%, andre raser 1%). Regjering: Stammesamfunn (Sjeik Hayat Daleen). Religioner: Guder som har med reise, mysterier, magi og elementene å gjøre. Innretning: Kaotisk Nøytral.

Az”ar, populært kalt Tyvenes By, er en skjult ruinby dypt inne i ørkenen. Her er hovedsetet til sjeik Hayat Daleen, leder for de mystiske ørkenmennene. Han er den eldste og viseste av ørkenfolket. Byen er isolert fra de andre rikene, og har få, om ingen relasjoner eller kontakt med omverdenen. Få folk kan navigere ørkene for å unngå silthull som er en sikker død for dem som blir deres offer. Enda mer fryktet er det de brutale og mystiske ørkenfolkene som overfaller alle som vandrer for nær deres by. Her hersker også fryktede sandstormer som stanser alle, bortsett fra de mest værbitte.

Ørkenfolket er nomadiske, og kan finnes spredt utover ørkenen hvor de ofte holder seg rundt oasene. Om man viser dem respekt, og ikke har vondt i sinne, kan de handles med. Merkelige gjenstander som flyvende tepper og magiske lamper kan man komme over hos deres handelsmenn. Ofte leier de seg ut som veiledere over ørkenen. Det finnes også pyramider og gravkammere i ørkenen, men ørkenfolket nekter på at de har noen tilknyttning til disse byggverkene.